รองนายกรัฐมนตรี กำชับคณะกรรมการนโยบายการประมงแห่งชาติ เดินหน้าแก้ไขปัญหาการทำประมงผิดกฎหมายให้ยั่งยืน
รองนายกรัฐมนตรี กำชับคณะกรรมการนโยบายการประมงแห่งชาติ เดินหน้าแก้ไขปัญหาการทำประมงผิดกฎหมายให้ยั่งยืน พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายการประมงแห่งชาติ ครั้งที่ 2/2563 ที่ทำเนียบรัฐบาล โดยที่ประชุมได้พิจารณาเห็นชอบเรื่องที่สำคัญต่อการแก้ไขปัญหาการทำประมงผิดกฎหมาย (IUU) ได้แก่ เห็นชอบร่างประกาศสำนักนายกรัฐมนตรี เรื่องการออกหนังสือคนประจำเรือ เพื่อผ่อนผันและอำนวยความสะดวกการทำประมงทะเล และเห็นชอบร่างประกาศกระทรวงมหาดไทย เรื่องการยกเว้นข้อห้ามมิให้คนต่างด้าวเข้ามาในราชอาณาจักร(กัมพูชา ลาวและเมียนมา) เพื่อแก้ปัญหาการขาดแคลนแรงงานในภาคประมงทะเล รวมถึงการจัดส่งคำสั่งคณะกรรมการนโยบายการประมงแห่งชาติ แต่งตั้งคณะกรรมการเฉพาะกิจฉบับแปลภาษาอังกฤษให้สหภาพยุโรปได้มีความเข้าใจและแสดงความโปร่งใส ความจริงใจในการแก้ปัญหา IUU และเห็นชอบแต่งตั้งคณะกรรมการแก้ไขปัญหาผลกระทบการทำประมงต่อสัตว์ทะเลหายาก และสัตว์ทะเลเลี้ยงลูกด้วยนม รวมถึงเห็นชอบให้ดำเนินการนำเรือประมงออกนอกระบบ เพื่อการจัดการทรัพยากรประมงทะเลที่ยั่งยืนพลเอก ประวิตร กำชับคณะกรรมการฯ ให้เร่งขับเคลื่อนการแก้ไขปัญหาการทำประมงผิดกฎหมาย(IUU) อย่างจริงจัง โปร่งใส โดยให้หน่วยงานที่เกี่ยวข้อง บังคับใช้กฎหมายควบคู่กับการผ่อนปรนการประกอบการทำประมงทะเลอย่างเหมาะสม การปรับปรุงกฎหมายจะต้องให้สอดคล้องกับนโยบายของรัฐบาล และต้องไม่ขัดต่อพันธกรณีระหว่างประเทศ คำนึงถึงประโยชน์สูงสุดต่อการบริหารทรัพยากรประมงทะเลที่ยังยืน พร้อมกันนี้ ยังขอให้ทุกหน่วยงานมีการสร้างการรับรู้ความเข้าใจให้ผู้ประกอบการและแรงงานประมง ตลอดจนประชาชนได้รับทราบ เพื่อมีส่วนร่วมในการแก้ปัญหาร่วมกันต่อไป